text: 32-årig kvæstet i soloulykke
  30 november 2013 kl. 07.22
  En 32-årig bilist blev natten til lørdag alvorligt kvæstet efter en kollision med et vejtræ.
  Ulykken fandt sted på Gamstvej ved Vejen. Kort efter midnat ramte bilisten et vejtræ og blev fastklemt i sin bil.
  Manden, der er fra lokalområdet, er udenfor livsfare, men behandles nu på Kolding Sygehus.
  Selvom ulykken er sket i årets første store julefrokostweekend, har den intet at gøre med spritkørsel. Det er en såkaldt ordinær soloulykke, oplyser vagthavende fra Syd- og Sønderjyllands Politi til TV SYD.
  